BARNA - OG ÆSKULÝÐSSTARF DIGRANES - OG HJALLAKIRKJU Á VORÖNN 2020 ATH ! ALLT STARF FER FRAM Í HJALLAKIRKJU . FJÖLSKYLDUMESSUR Alla sunnudaga kl 17:00 í Hjallakirkju Notast er við einfaldara messuform þar sem gert er ráð fyrir þátttöku barna og fullorðinna . Markmiðið er að skapa fleiri gæðastundir fyrir fjölskyldur . Á eftir messunni er boðið uppá kvöldmat á 1.000 kr ( hámark 2.000 kr. á fjölskyldu ) . KIRKJUPRAKKARAR Alla fimmtudaga kl 15:00 - 16:00 í Hjallakirkju Kirkjuprakkarar er starf fyrir 6 - 9 ára börn . Börnin fá hressingu , syngja saman og læra um kristileg gildi . Einnig er farið í leiki , spilað , föndrað og perlað svo fátt eitt sé nefnt . Við [...] Halla Marie Smith er nýr æskulýðsfulltrúi Digranes - og Hjallakirkju . Hún mun , ásamt sr Helgu æskulýðspresti , hafa umsjón með barna - og æskulýðsstarfi safnaðanna . Halla hefur áralanga reynslu af barnastarfi , bæði hjá KFUM og KFUK og kirkjunni . Hún starfaði síðast sem framkvæmdastjóri Salts , kristins samfélags og sem leiðtogi í sunnudagaskóla Digranes - og Hjallakirkju frá því í haust . Halla stundar nám í Tómstunda og félagsmálafræði við Háskóla Íslands samhliða starfi sínu hjá okkur . Við erum glöð og þakklát að fá Höllu til starfa , en framundan eru spennandi verkefni og munum við áframhaldandi vinna markvisst að því að byggja upp fjölbreytt og öflugt barna - [...] Sunnudaginn 12. janúar verður fjölskyldumessa kl 11 í Hjallakirkju . Við fáum að heyra söguna af því þegar Jesús var skírður , syngjum saman og sjáum leikrit . Messan er í umsjá presta Digraneskirkju og Hjallakirkju ásamt leiðtogum barnastarfsins og organisti er Kristján Hrannar . Að messu lokinni verður boðið uppá hádegisverð þar sem við bjóðum fermingarbörn og foreldra sérstaklega velkomin til samtals . Framvegis verða fjölskyldumessur með þessu sniði alla sunnudaga kl 17 og hefðbundnar messur í Digraneskirkju kl. 11 . Sunnudaginn 29. desember kl 14:00 verður sameiginleg messa eldri borgara í samstarfi við Hjallakirkju haldin í Digraneskirkju . Kór eldri borgara syngur undir stjórn Kristjáns Hrannars Pálssonar . Prestur sr. Karen Lind Ólafsdóttir . Kaffi og meðlæti í safnaðarheimili að messu lokinni . Verið hjartanlega velkomin ! Kl. 14:00 á jóladag ætlum við að eiga notalega stund í Hjallakirkju . Kórinn syngur með okkur jólalög , ásamt einsöngvara og þess á milli heyrum við lesna texta úr Biblíunni sem segja frá komu Frelsarans og þeirri von sem Hann færir okkur . Sr Helga Kolbeinsdóttir og Lára Bryndís Eggertsdóttir organisti sjá um stundina ásamt kór Hjallakirkju og fleirum . Verið hjartanlega velkomin ! Á aðfangadag ætlum við að eiga notalega stund saman í Hjallakirkju meðan við bíðum eftir að jólin gangi í garð . Stundin hefst kl 15:00 - en þau börn sem vilja syngja í englakórnum mæta kl 14:40 til að æfa . Við ætlum að syngja saman jólalög , heyra jólasögu og horfa á Hafdísi og Klemma . Við ljúkum svo stundinni á því að fá okkur kakó og piparkökur . Hlökkum til að sjá ykkur ! Sr Helga æskulýðsprestur og Lára organisti .